2007-ben ért el arra a szintre, amelyen időleges visszavonulása előtt állt, és ismét a legmagasabb szinten jegyzett játékosok között tartották számon. A 2005-ös sakkvilágkupán elért helyezése alapján jogot szerzett arra, hogy ismét részt vegyen a világbajnokjelöltek versenyén a 2007-es sakkvilágbajnokságon, amelyen az első körben 3,5–0,5 arányban nyert a francia Étienne Bacrot ellen, a második körben azonban vereséget szenvedett az izraeli színekben játszó Borisz Gelfandtól 3,5–1,5-re.